
P RiusquAM  de  balnei,  affusionisque  Therapeu¬ 
tico  usu,  dicere  liceat,  horum  effectus  in  cor¬ 
pore  humano  sano,  describendi  sunt. 


Balneormn  temperies, — Suilt  balnea, 

Intra  xl“  ad  lx"“  gradum  F.  (frigida), 

- Lx“  —  Lxxx“  — ^  (tepida.) 

- Lxxx°»  —  xcviii®^  — _  (calida.) 

Supra  hanc  temperiem,  balnea  calidissima  re^ 
censentur. 

De  Effectu  Balnei  Frigidi  in  Sensus. — Sensus 
a  balneo  frigido  impertitus,  violens,  per  breve 
temporis  spatium,  ingratus ;  cutis  anserina,  mo¬ 
tus  abnormes,  vehementiam  stimuli  denotant. 
Epigastrica  regio,  axilla,  praecipue  afficiuntur. 
Sensus  eo  serius  ociusve  abit,  prout  homo  ma¬ 
jori,  minorive  mobilitate  praeditus,  plus  minus*^ 
ve  balneo  assuetus ;  multum  minuitur  si  corpus 
exercitatione  calefactum ;  si  circuitus  sanguinis 
auctus  ;  si  cutis  strigili  fricta ;  differentias  etianl 
oriri  videmus,  ex  modo  quo  aliquis,  in  balneum 
descenderit :  si  subito,  sensus  acutissimus,  cito 
tamen  abiturus,  si  paulatim  et  tarde,  non  ita 
acutus,  etsi  diutius  perstet ;  si  tardissime,  fere^ 
nullus.  Ad  haec  advertere  debemus,  dum  seda¬ 
tivos  effectus  ex  balneo  frigido  obtinere  deside¬ 
ramus  ;  aliquo  tempore  elapso,  adsunt  spasmi 
extremitatum,  musculorumque  posterioris  colli,, 
levis  cephalalgia ;  frigus  in  regione,  epigastrica. 
Temperiei  imminutione  comitante,  ut  observat 

Dr 

Dr  CuRRiE*,  tremor,  et  in  quibusdam  casibus 
pppressi  cerebri  signa. 

//2  Piilsuin, — Plerisque  auctoribus,  inter  quos 
Dr  Athill,  DrMARCARD,  et  DrCuRRiE,  tardior 
observatus  est,  balneo  frigido  admoto,  pulsus. 
Dr  Stork  pulsum  celeriorem  affirmat.  Quan¬ 
tum  mihi  facultas  fuit  observandi,  pulsum  tar¬ 
diorem  percepi,  ut  etiam  debiliorem,  intermit- 
teutemque,  si  homo  quiete  in  balneo  remaneat. 
Meipso,  in  aquam, cujus  temperies  l^,  per  horae 
tertiam  partem  immerso,  pulsus  micationes  lvii. 
in  horae  sexagesima  parte  fuerunt,  dum  ordina¬ 
rio  LXXIV, 

In  Calorem. — Calor  humani  corporis  ad  gra¬ 
dum  xcvii?"  et  dimidium  stat;  hunc  ope  thermo^ 
metri  metimur,  cujus  globus,  sub  lingua  collo¬ 
catur,  ore  bene  occluso,  respiratione  tantum  per 
nares  perfecta,  (aliter  errores  magni  momenti 
subissent).  Alicui  balneum  ingredienti,  calor 
ininuitur  insignius,  si  subito  descenderit;  ali¬ 
quo  tempore  elapso,  ad  plures  vices  augetur,  rur- 

susquc 


♦  Vid.  Medical  Reports,  vol.  i.  p.  210. 

susque  minuitur,  ut  observat  Dr  Currie* *:  si 
homo  et  balneo  exiens,  aeri  libero  exponatur, 
dum  evaporationis  processum  subit,  ejus  tem¬ 
peries  minor  minorque,  si  rursus  balneum  hoc 
momento  intret:  his  immersionibus  et  emer- 
sionibus,  ad  plures  vices  iteratis,  multo  ce¬ 
lerius  decrementum  magnum  temperiei  obtine¬ 
mus.  Sic  in  balneo  xiviii®  calor  meus,  prius 
ad  xcviii®  post  immersiones,  emersionesque  per 
horae  tres  quadrantes,  ad  lxxxviii®  reductus 
fuit :  talem  imminutionem  nunquam  obtinui,  ni 
hoc  medio,  sub  iisdem  conditionibus. 

Inter  transeundum  ex  balneo  frigido,  ad  ca¬ 
lidius,  calor  humani  corporis,  s^pe  gradibus 
duobus,  vel  tribus  minuitur,  signa  oppressionis, 
rigores,  multum  augentur  f ,  &c.  Hi  effectus 
forsan  ex  alia  causa  pendent ;  nihil  simile  in  me- 
ipso  alioque  observavi,  durn  uterque  fere  in  iis¬ 
dem  circumstantiis. 

In  Respirationem* — Inspirationum,  expiratio-: 
numque  numerus,  multum  diversus  in  diversis, 

pro 

^  ^  ,  - ;■  -  .. 

*  Vid.  Medical  Reports,  vol.  i.  p.  204. 

t  Ibid.  p.  207. 

pro  eodem  spatio  temporis.  Menzies  aliquem 
memorat,  decies  quarties  tantum  spirantem, 

t 

per  sexagesimam  horae  partem,  Eq.  H.  Davy 
yicesies  sexies,  Dr  Thomson  decies  novies,  in 
illo  spatio  respirant.  Numerus  mearum  respir- 
rationum  per  sexagesimam  horae  partem  octo¬ 
decim  ;  post  immersionem  per  dimidiam  horae, 
partem  et  plus,  tribus  vel  duabus  ;  aliquando 
prorsus  immutatus  remansit. 

Secretiones. — Excretione  per  cutem  suppres¬ 
sa,  secretio  hepatis  minuitpr  ;  haec  intestino¬ 
rum  renumque  augeri  dicitur,  sed  auctores 
nihil  clare  de  ratione  hujus  incrementi  statu¬ 
unt. 

Absorptio. — In  balneis  omnis  generis  satis  in^ 

certum,  utrum  absorptio  adsit,  cuticula  integra ; 

de  hoc  infra  tractemus. 

♦ 

JOe  Effectu  Balnei  Tepidi. — Ejus  effectus  ae 
frigidi  calidive  balnei  fere  iidem  sunt  ad  unan?. 
yel  alteram  vergentis. 

De  Effectu  Balnei  Calidi. — Sensus  per  aliquod' 
tpmpus,  imo  Jongum,  gratissimus. 


Jn 

In  Pulsum, — Ab  experimentis  Doctore  Mar- 
CARD  institutis,  sequentia  deducuntur*. 

Imo,  Balnea  infra  gradum  xcviii*«,  siquando 
nihil  obstet,  pulsum  tardiorem  reddunt.  2do, 
Quo  frequentior  pulsus,  eo  major  imminutio. 
3tio,  Galor  plurimum  valens  ad  hunc  scopum 
attinendum,  intra  lxxxvi®  et  xcvi®.  4to,  Pul¬ 
sationum  numerus  pro  tempore  minuitur,  per 
spatium  horae  et  dimidiae  ;  sed  decremento,  nulla 
lex  applicari  potest, 

In  Calorem’, — Calor  in  balneo  hujus  temperiei 
non  afficitur,  ni  praeternaturalis  f . 

In  Respirationem, — Respiratio  in  debilibus, 
leviter  affecta,  non  raro  quaedam  oppressio  perci¬ 
pitur. 

In  Secretiones, — Excretio  cutis  augetur,  nihil 
certum  quoad  quantitatern. 

Urina  augetur  J:  nulla  ratio  incrementi  statui 
videtur.  Dr  Home  non  magnam  fidem  huic 
agendi  modo  balnei  calidi,  praebet. 

Ad 


•  Vid.  De  la  Nature  des  Bains,  &c.  p.  97» 

+  Vid.  Dr  Parr’s  Experiments,  p,  125. 
i  Vid.  article  Dictionnaire  des  Sciences  Medicales. 

Ad  Absorptionem  cutaneam  producendam  oc¬ 
casio  feliciter  oblata ;  argumenta  infra  tradita^ 
huic  sententiae  favent : 

Imo,  Naufragium  passi,  corpore  in  aquam 
salinam  immerso,  sitim  levatam  experiuntur. 

2do,  Quidam  navigatores,  inter  quos  Dam- 
piXRUs  affirmant,  navigantes,  aeri  humido,  Ma¬ 
tium  Australium  obnoxios,  etsi  nullam  aquam 
biberent,  sitim  fere  nullam  expertos  esse,  et  se- 
.  cretionem  urinae,  quantitate, '  parum  mutatam 
remansisse. 

Stio,  Dysphagia  laborantes,  sitim  levatam  ex¬ 
perti  sunt,  etsi  nihil  devorare  possint,  corpore  in 
balneum  calidum  immerso. 

4to,  Analogia  nos  docet,  quasdam  substantias 
cuti  applicatas,  urinae  peculiarem  odorem  prae¬ 
bere,  ex.  gr.  Oleum  terebinthinae  aqua  coin- 
mixtum,  hunc  effectum  habet ;  fluxus  salivae, 
corpore  in  solutionem  hydrargyri  muriatis  im¬ 
merso,  induci  potest. 

5to,  Partes  in  balneo  immersae  dilatantur. 
Supputationes  ad  copiam  absorptionis  compe¬ 
riendam  institutae  fuerunt ;  absorptionem  ad 


uncias 

uncias  xlviii.  aestimat  Dr  Falconer  pfo  adul¬ 
to,  per  horam  unam  in  balneo  calido  perstante. 

Alii  absorptionem  liquidorum  per  cutem  nef- 
gant,  cuticula  integra.  Seguin  in  serie  experi¬ 
mentorum,  sedulo  instituta,  cuticula  integra,  ni¬ 
hil  absorptionis  fieri  reperiit.  tredecim, 

crura  sua  lavarunt  in  libris  xvi,  aquae  3  “j*  1^7“ 
drargyri  muriatis  solutas  continentis,  sine  ullo 
absorptionis  signo,  ^ger  decimus  quartus  cujus 
crura  excoriata,  salivationem  expertus  est.  Idem  * 
experimentum  casteris  paribus  repetitum,  simi¬ 
lem  exitum  habuit.  Idem  auctor,  nihil  odoris 
in  urina  observavit,  post  immersionem  in  aquam- 
cum  oleo  terebinthinae  commixtam,  aditu  aeris 
balneum  circumdantis,  pr^cluso. 

^gri  diabete  laborantes,  signa  absorptionis 
bene  notata,  post  balneum,  non  obtulerunt  j  multi 
nulla. 

Idem  fere  dicendum,  de  illis  dysphagiae  casi¬ 
bus. 

Balneum  sitim  removet,  solvendo  spasmum 
vasorum  cutis,  et  per  consensum  illorum  tubi 
intestinalis,  et  renum. 


Quod 


IK  QUIBUSDAM  MORBIS, 


9 


Quod  Dampiero  evenit,  non  multum  refert, 
nam  nullus  pulmonariam  absorptionem  negat : 
in  quibusdam  casibus,  praeterea,  absorptio  va¬ 
poris  Kumidi  adesse  posset,  dum  nulla  aquae  li¬ 
quidae  ipsius  ;  hujus  naturae  exemplum  habemus 
in  oxygenio,  vesica  interposita,  sanguinem,  affi¬ 
ciente,  dum  liquidum  transire  nequit. 

Forsan  in  quibusdam  casibus,  hoc  genus  ab¬ 
sorptionis  adfuerit,  ut  diximus,  sed  raro  ;  nam^in 
balneo,  vapora  aquaexalid®  pulmones  intrat,  et 
inde  erroris  fons.  Ex  jam  dictis,  de  absorptione, 
cutanea,  in  balneo,  adhuc  dubitandum  esse  ;  ef 
nullam  theoriam  ex  illo  agendi  modo  deducen¬ 
dam. 

9 

De  Balnei  supra  xcviii®  Effectu, — In  Sensus, 
spasmus  periphericus  inter  prima  phaenomena, 
rubor  et  dilatatio  cutis.  Post,  aliquid  tempus,, 
et  si  temperies  valde  calida,  cv®  ad  gx°,  vertigo, 
oppressio,  syncope  superveniunt.  Quoad  illos 
effectus,  de  corporis  constitutione  multum  pen¬ 
det:  in  balneum  cvi"  per  dimidiam  horam  im¬ 
mersus,  nihil  incommodi  expertus  snm. 

B  Supra 

Supra  cx®,  balneum  fere  intolerabile,  dicunt 
auctores. 

In  Pulsum. — Imo,  Celerior  fortiorque,  deinde 
tardior  fit :  pulsationes  praecipue  in  capite  obser¬ 
vantur  ;  hinc  in  pulsus  arteriarum,  ut  alia  sti¬ 
mulantia,  balneum  calidum  agit. 

In  Calorem. — ^Non  augetur  calor  eodem  modo 
ac  in  balneo  frigido  minuitur,  obstante  perspi- 
ratione. 

Dr  Parr  ad  c®,  calorem  corporis  humani  duo¬ 
bus  gradibus  auctam  vidit,  immersione  per  ter¬ 
tiam  partem  horse  practa. 

In  Respirationem. — Oppressa  et  accelerata^ 
deinde  ut  pulsus,  subsidens  respiratio. 

In  Secretiones. — Non  ita  profuse  defluit  ma¬ 
teria  perspirabilis  \  ut  in  balneo  calido,  id  pen¬ 
dere  dicitur,  ex  statu  spasmodico  exhalantium 
vasorum ;  magna  pars  anxietatis,  aliorumque 
molestorum  sensuum,  in  balneo  calidissimo  ex¬ 
pertorum,  huic  rei  ascribuntur. 

§  II.  Aqua  Marina^  cum  Acidis  commista.'^ 
Q^uosdam  effectus  peculiares  edit.  IJpctor  Cur- 


IN  QUIBUSDAM  MORBIS. 


11 


RiE,  de  naufragio  &c.  quibusdam  experimentis 
dicit,  unde  patet  in  aqua  marina  frigida,  rigores 
non  ita  vehementes,  seriusque  adoriri,  quam  in 
aqua  fontana. 

Temperies  altior  remanet  pro  eodem  spatio 
temporis,  ociusque  ad  naturalem  redit :  de  puh 
su  eadem  dicenda,  ab  experimentis  a  me  institu¬ 
tis.  Aqua  marina  calida  stimulantes  effectus 
manifestat,  quos  fontana  ad  eundem  gradum  non 
possidet. 

Acidum  N it ro-mur laticum, — aquae  fontanae 
additum,  ita  ut  mixtura  valde  acida  gustui  appa¬ 
reat,  a  Doctore  Scott  in  balneo  exhibitum  fuit : 
actionem  acidi  experimentis  in  corpore  sano  illus¬ 
trat  f .  Balneum  calidum,  et  ita  acidificatum,  ut 
aliquo  sensu  cutem  affecerit,  per  spatium  horae 
ad  plures  vices  admotum  fuit,  nihil  memoratur 
de  proximis  effectibus,  quoad  calorem  et  pul¬ 
sum. 

In  Secretiones,— signa  aciditatis  prae¬ 
buit,  nunquam  antea  exhibita :  die  tertio,  irri¬ 
tatio 

*  Vid.  Medical  Eeports,  vol.  i.  p.  218. 

t  Vid.  Medico-Chirurg.  Transactions,  vol.  viii.  p.  173. 

tatio  faucium,  leves  ulcerationes  gingivarum  dis¬ 
tinctas  fuerunt ;  die  quarto  et  quinto,  idem  ef¬ 
fectus  in  plurimis,  hepatitide  laborantibus,  in¬ 
ductus  fuit,  ut  etiam  lotionibus  per  breve  tem¬ 
pus  practis^ 

Acidum  Sulphuricum,  specifica  gravitate  1.845, 
in  tricentis  aqu^e  partibus  dilutum,  in  balneo 
adhibui;  temperies  l®  ;  immersiones,  per  horse 

i 

dimidium,  interdum  bis  in  dies. 

In  Sensus» — Pruritus  imprimis  in  partibus  te¬ 
nuiori  cuticula  indutis ;  rubor,  tactus  cutis 
quasi  quodam  linimento  oblinitae. 

In  Pulsum» — Post  horae  dimidium  elapsurri, 
tardus  debilisque  erat  pulsus,  sed  distinctus :  hoc 
nunquam  observavi  in  balneo,  seu  cum  aqua 
fontana  seu  cum  marina  ejusdem  caloris. 

Calor, — Longius  corporis  temperies,  altior  re¬ 
manet,  sub  iisdem  conditionibus ;  et  semper  uno 
gradu,  seepe  tribus,  pro  spatio  trium  quadran¬ 
tium  horce. 

In  Secretiones» — Urinae  non  adverti :  saliva  in- 
terdum,  nonnihil  aucta  mihi  apparuit,  post  plu¬ 
rimas  immersiones. 


In 

In  Absorptionem, — ^Nulla  experimenta  ad  ab=» 
sorptionem  directe  probandam  institui ;  sed  bal¬ 
neo  decies  admoto  ;  internas  gingivae/velum  pa¬ 
lati,  tonsillae,  praecipue  sinistra,  excoriationes 
notatu  dignas,  exhibuerunt ;  dentes,  siquando, 
maxillae  in  contactum  venerint,  dolebant.  Ea¬ 
dem  signa  in  tribus  diversis  experimentorum 
seriebus  prodierunt. 

Acidum  Aceticu7n,—'Nu)\?i  pericula  compara* 
tiva  inter  hoc  acidum  aliaque,  tentata  reperii : 
odor  aegris  valde  jucundus;  sed  mucilaginosa  pars 
quam  continet,  huic  usui  parum  idoneum  red’ 
dit. 

De  aliis  acidis  nihil  legi.  Substantiae  hujus 
generis  fere  eandem  generalem  actionem  indu¬ 
cere  videntur,  et  stimulant  in  directa  ratione  ex¬ 
citantis  potentiae,  qua  praeditae  sunt ;  ejus  ope, 
sedativam  actionem  frigoris  debellant.  Quae¬ 
dam  eorum  absorbentur,  et  peculiares  effectus 
expositos,  et  adhuc  parum  investigatos,  produ¬ 
cunt. 

§  III.  Affusio  est  balneum  per  breve  temporis 
spatium  durans.  Sensus  hac  impertitus,  et  sub- 

sequen3 

sequens  evaporatio,  attentionem  merentur.  Si 
affusio frigida  sit,  sensus  ex  percussione  frigorique 
oritur  ;  si  calida^  ex  percussione  tantum  ;  si  ca¬ 
lidissima  ex  calore  et  percussione.  In  tribus  il* 
lis  speciebus,  subsequens  evaporatio  adest.  In 
prima,  duae  causae  stimulantes  adsunt ;  in  se¬ 
cunda,  una ;  in  tertia,  duae  valent.  Aqua  cali¬ 
dissima  larga  copia  et  valde  acidificata,  verosimi- 
liter  phaenomena,  iis  affusionis  frigidae  similia 
daret  in  febribus ;  et  in  casibus  cum  pneumonia 
complicatis  meliori  usu,  non  spasmum  in  eodem 
gradu  inducens,  ex  quo  periculum,  illis  sympto¬ 
matibus  praesentibus. 

Quoad  actionem  affusionis  in  corpore  sano  ; 
duo  tantum  Doctor  Currie  profert  experi¬ 
menta,  post  affusionem  cum  aqua  xl®  peractam 
in  duobus  adolescentibus ;  horae  sexagesima 
parte  elapsa,  eorum  calor  duobus  gradibus  as¬ 
cendit  Tertius  juvenis  multo  debilior  experi¬ 
mentum  subiit;  ejus  calor  dimidio  gradu  des¬ 
cendit.  Non  in  meipso  affusiones  tentavi ;  sed, 
ut  vidimus,  immersiones  et  emersiones,  ad  plu- 

res 


*  Vid.  Medical  Reports,  vol.  i.  p.  126. 

res  vices  repetitas ;  quarum  principium,  illi 
affusionis  simile,  de  phaenomenis  jam  dixi. — 
Adhibetur  etiam  affusio  cum  balneo  commixta  ; 
quoniam  nihil  hujusmodi  tentatum  fuit  in  cor¬ 
pore  sano,  de  ea  dicemus  in  ea  parte  operis,  quae 
ad  febres  pertinet :  modus  satis  simplex,  et  con¬ 
sistit  in  aegrum  immergendum  in  balileum  cali¬ 
dum  tepidum  ve;  affunditur  aqua  frigida,  in  caput 
superioresque  corporis  partes.  Lotiones,  sunt 
affusiones  sine  percussione,  et  cum  minori  quan¬ 
titate  liquidi ;  potentia  inferiores,  sed  effectus 
haud  absimiles  edunt. 


PARS  11. 

PARS  IL 

Ph^nomena  quae  haram  aquae  applicationum 
aegrotanti  corpori  usum  comitantur,  hypotheses 
praecipuas,  de  earum  operandi  modo,  regulasque 
ex  iis  et  experientia  comprobatas,  breviter  expo¬ 
nemus  ;  tractando  de  quibusdam  morbis  specia.- 
tim,  fusius  de  inodo  dicemus. 

Differunt  balnei  vel  affusionis  effectus,  prout 
corpori  sano  vel  aegrotanti  applicentur :  hinc  ex 
longa  immersione  in  aqua  calida,  calor  antea 
abnormis  paulum  subsidet ;  diaphoresis  adest; 
pulsus  minuitur :  haec  non  in  eodem  gradu  vi¬ 
derentur  si  sanus  esset  homo.  Haec  affusione  ca¬ 
lida  partim  procurantur,  imo  calor  evaporatione 
sequente  magis  afficitur  quam  balneo  calido. 

Balneum  frigidum,  affusioque  frigida,  multo 
majorem  effectum  habent,  in  calore  minuendo, 
pulsuque  tardiore  reddendo ;  quoad  diaphoresin 

ScCpissime, 

saepissime,  momento  reactionis  adest,  limitesqiie 
paroxysmo  praebet.  In  sensum  doloris  remo¬ 
vendum,  multa  validiora  sunt  balnea  frigida  vel 
affusiones ;  sed  ad  sedativam  actionem  obtinen¬ 
dam,  modo  continuo  et  per  longum  tempus  in 
iis  perstandum  est,  certus  est  exitus.  Aquam  fri¬ 
gidam  ad  superficiem  corporis  admotam  fuisse, 
antiquissimis  medicis  legimus.  Hippocrates 
has  usurpatus  est  in  plurimis  morbis*.  Apud 
varias  gentes  incultas  littorum  Sumatrae,  Pegu,  et 
Siam,  eadem  ratio  medendi  obtinet  f ,  Bour- 
GEOis,  e  Secretis  Societatis  Agriculturae  in  Port- 
au-Prince,  Sancto  Domingo,  de  more  simili  so¬ 
lito  et  fausto  inter  ^^thiopes,  dicit.  Chardin 

g  de 


*  Vid.  edit.  Genevens.  Taesio  excus.  Hippocratis  ope- 
rum>  L,  de  Affectionibus  internis,  p.  518.  L.  3.  &  4. ;  L.  de 
Liquidorum  usu,  p.  420.;  L.  5.  Epidemicorum,  p.  1144. 

t  Testante  Epistola  Manuscripta,  in  Bibliothecae  Musei 
Britannici  catalogo  notata  (h.  a.  32.  71.)  cujus  auctor  Doc- 
tor  CouLT,  sic  anno  mdccxvii.  :  I  am  told,  that  upon  the 

coast  of  Sumatra,  Pegu  and  Siam,  the  natives,  in  fevers  of 
ali  kinds,  whether  continued,  intermitting  or  eruptive,  also  in 
diarrhoea  and  slow  dysenteries,  wash  frequently  in  the  rivers,^ 
which  are  very  cool  in  the  season  of  rains.”' 

de  Therapeuticis  Mediis,  ejusdem  generis  lor 
quitur,  et  eorum  exitum  multum  laudat.  De 
Haen,  febre  periculosa  detentus,  affusione  fri¬ 
gida,  bonae  valetudini  restauratus  fuit. 

Doctores  Jackson  et  Currie,  hanc  rationem 
medendi  primi  nequaquam  exercuerunt,  de 
modo  quo  suos  effectus  praestet,  et  regulis  in  ejus 
usu  observandis,  accurate  disseruerunt ;  cum  au- 
fem  plurimum  inter  se  discrepant  hi  auctores, 
utriusque  opinionem  exponemus. 

Doctor  Currie,  de  aqua  frigida,  ad  superfi¬ 
ciem  adhibenda  ageris,  contendit,  causam  febris 
quaecunque  sit,  debilitatem  in  genere  inducere, 
cujus  sequelae,  vel  comitantes  effectus,  sunt  spas¬ 
mus,  vel  minimarum  arteriarum,  vasorumque  ex¬ 
halantium  contractio ;  et  in  superficie  et  interiora 
versus,  sanguis  in  cor  et  pulmones  repellitur : 
haec  organa  renituntur,  morbidus  calor  genera¬ 
tur,  morbidusque  consensus,  quo  praeternaturalis 
actio  cordis  et  arteriarum  perstat,  postquam 
causa  remota  fuerit.  Calor  effectus  adest,  sed 
paulo  post  confert  ad  spasmum  augendum  5 

ejusdem 


*  Vid.  Medical  Reports,  vol.  i.  p.  185, 

ejusdem"  actionis  exemplum  habemus,  in  effec¬ 
tibus  vehementis  caloris  arte  excitatae,  si  re¬ 
pente,  vasa  cutis  constringit^  perspirationi  ob¬ 
stat,  et  signa  stadii  febrilis  caloris  oriuntur. 

Aqua  frigida  superficiei  applicata,  duplici 
'  modo  agit :  aliam  actionem  generat j  qua  mor¬ 
bida  destruitur ;  sic  spasmus  ubicunque  adfuerit 
solvitur,  actio  vasorum  restauratur ;  sua  conduc¬ 
trici  potentia,  plurimum  caloris  collecti  tollit ; 
evaporatio  subsequens  majorem  copiam  adhuc ; 
perspiratio  cui  nihil  obstat,  futuram  accumula¬ 
tionem  impediti 

Stimulo  caloris  sublato,  cordis  inordinata  ac¬ 
tio  subsidet,  aegroque  quies  redit. 

Effectus  multo  magis,  ex  rapida  actione  ih 
sensus  producta,  pendet,  quam  ex  aquae  proprie¬ 
tatibus,  quibus  calorem  aufert  y  nimirum,  expona^ 
tur  corpus  aeri  libero,  dum  temperies  ad  natu¬ 
ralem  gradum  descenderitj  rursus  rigores  aegrum 
invadunt,  nulla  diaphoresi  percepta.  Adhibeatur 
affusio  tepida,  imminutio  per  breve  tempus,  et 
saepe  rigores  etiam,  si  evaporatio  ad  aerem  libe¬ 
rum.  De  differentia  inter  balneum  et  affusio¬ 
nem  :  Dr  Curri  E  saepius  hac  usus  est,  et  ejus  actio- 

/  ,  vnem 

nem  satis  validam  invenit.  Optimam  temperiem 
pro  affusione  inter  trigesimum  sextum,  et  quadra¬ 
gesimum  quintum  gradum  putati;  si  non  infra 
sexagesimum  ad  balneum  recurrendum  est,  cu¬ 
jus  multo  major  potentia  sub  eadem  temperie* 
Aquam  marinam,  vel  sales  solutos  continentem, 
anteponit,  ejus  stimuli' gratia* 

Q^uoad  normam  ;  affusionem  commendat,  quo- 
tiescunque  temperies  corporis  praeternaturalem 
aucta  : — Si  calor  non  arte  tantum  excitatus,  per- 
spiratio  non  per  aliquod  tempus  jam  defluxerit : 
Si  nulla  congestionis  inflammationis  ve  signa  ad¬ 
sint. 

De  tertio  praecepto,  ipse  paulisper  dubitat 
Doctor  CuRRiE.  In  inflammatione  viscerum 
abdominalium,  imprimis  putat,  aquam  frigidam, 
pro  remedio  sedativo  applicatam,  bene  conve¬ 
nire  ;  hic  modus  peragitur  aegrotantem  im¬ 
mergendo,  in  balneum  tepidum  gradatim  re¬ 
frigeratum,  et  per  longum  tempus  continuatum, 
vel  in  applicationes  linteorum  aqua  tepida  ma¬ 
didorum,  et  deinde  aqua  frigida-  ope  spongii 
Doctori  Jackson,  dum  affusionem  frigidam  bal- 

neumque 


*  Vid.  Medical  Reports,  vol.  i.  p.  208. 

iieumque  ejusdem  temperiei  adhibet,  calor  a;gri 
non  certa  regula  videtur.  Necessaria  conditio, 
(secundum  ejus  sententiam),  ex  generali  sensi- 
bilitate  per  totum  systema  distributa  pendet,  ae¬ 
qualiter  et  in  tali  gradu  ut  aequilibrium  adsit. 
Contra  Doctoris  CuRRis  doctrinam,  objicit, quod 
saepe  affusione  frigida,  aegrotantis  calorem  prius 
infra  solitum,  repente  auctum  fuisse.  In  Doc¬ 
toris  CuRRiE  ipsius  citationes,  exempla  reperit, 
quae  suam  opinionem  firmant ;  nempe,  faustus 
eventus  affusionem  frigidam  sequens,  dum  con¬ 
tra  regulam  adhibita  fuerit  *,  quod  Doctori  De 
Haen  accidit  Varius  tandem  fuit  exitus,  in 
magno  febrium  numero,  quaecimque  fuerit  aegri 
temperies  ante  affusionem. 

Secundum  ejus  hypothesin,  non  ita  diversam 
ab  illa  Doctoris  Cur-rie,  ut  consequentia  ex 
ipsa  deducta,  balneum  frigidum  vel  affusio,  novo 
modo  systema  afficit,  et  actioni  morbidae  obstat, 
•sensum  agendo :  si  conditiones  idoneae  adsint, 
remedium  protinus  exhibet,  si  non,  eas  produ¬ 
cere  conatur. 

Si, 


*  Vid,  Medical  Eeports,  vol,  i.  p.  37> 


t  Id.  p,  7$, 


22  DE  BALNEI  ET  AFFUSIONIS  USU 


Si  cutis  torpida,  eam^  ad  solitam  actionem 
balneo  calido,  ciet,  fricationibus  cum  sapone, 
oleisque  stimulantibus.  Si  sanguinis  impetui 
furens,  praecipue  dum  ad  quiddam  viscerum  di¬ 
rectus,  pro  re  nata^  venaeseetione,  catharticis, 
balneo  tepido,  incipit ;  si  subitus  generalisque 
collapsus,  circuitus  sanguinis  oppressus,  conges¬ 
tionemque  minitans  in  quodam  organo,  venae- 
sectiones  generales  et  topicas,  majoris  adhuc 
momenti  putat,  balneoque  calido  utitur^  donec 
sensus,  regularisque  circuitus  renovati  fuerint ; 
nunc  ad  affusionem  frigidam  recurrit,  vel  asper¬ 
sionem,  qua  aliquando  vis  vitalis  paulatim,  sed 
tutius,  resuscitatur. 

Dum  exempla  verae  debilitatis  occurrunt,  cum 
magna  mobilitate  conjuncta,  ut  saepe  accidit,  in 
ultimis  morbi  periodis  :  hunc  corporis  statum 
removere,  jubet,  fricationibus  stimulantibus, 
gestatione  in  aere  libero,  usu  cujusdam  tonici 
interni,  ex.  gr.  vini :  deinde  aegrum  sic  praepa¬ 
ratum,  in  balneum  calidum,  demittit,  cutem  stri- 

-  T  /  i 

gilum  ope  purgat,  corpus  in  sedile,  infra  aquam 
situm  elevat ;  frigidam  aspersionem  vel  affusio¬ 
nem  generalem  parcam  in  cervices  et  caput. 

Postea 

»  »  ' .  • ,  > .  j  •  \  i .  *  ^  I  i  ,  ■  i  i  '  .  '  ;  '  ^  '  « 

Postea  aeger  panno  laneo  fricatus,  ad  lectum 
deducitur.  Si  symptomata  non  iis  levantur, 
causis  investigatis,  iterum  eundem  agendi  mo¬ 
dum  sequimur,  vel  paulo  diversum  pro  re  nata. 


|)E  AQUiE  EXHIBITIONE,  IN  FEBRIBUS 
IDIOPATHICIS. 

^  §  II.  Synodia  Simplex, — raro  occurrit :  in  illa 
morbi  forrria,  affusiones  frigidae  balneumve,  fa¬ 
cillimo  usu,  et  secundum  Doctoris  Currie  me¬ 
thodum. 

§  III.  Typhus  et  Synoclius, — De  aqua  exterius 
applicanda,  in  illo  morbo,  cum^^Doctore  Arm- 
STRONG,  distinguemus. 

Imo,  Typhum  simplicem. 

2do,  Typhum  inflammatoriam. 

Stio,  Typhum  congestivam 
1.  Typhus  Simplex,  in  qua  stadium  caloris 
valde  manifestum,  nullaque  inflammatio  certis  - 

signis 


P  Vid.  Practical  Illustrations  of  Typhus,  &c.  p.  9* 

signis  designata.  In  morbo,  tria  distinguuntur 
stadia,  nempe,  oppressionis,  excitationis,  collap¬ 
sus. 

Imo,  Oppressionis. — Signa  hujus  quo,  morbus 
invadit  sic  sese  ostendunt :  dotes  animi  imminuun¬ 
tur,  vires  franguntur,  facies  pallet  \  integumenta, 
quasi  livida  ;  sensus  frigoris  cum  calidis  paroxys¬ 
mis  alternat;  anxietas  circa  praecordia,  respiratio 
saepe  frequens ;  pulsus  parvus  et  debilis ;  nausea, 
vomitus lingua,  alba  crusta  obducta.  Haec 
symptomata  per  duos  vel  tres  dies,  nonnunquam 
longius,  perstant.  Balneum  frigidum,  et  etiain 
affusio,  non  sine  periculo,  nunc  adhiberentur  ; 
hanc  systematis  conditionem  rqmovere  jubent 
’Doctores  Jackson  et  Armstrqng,  sensumque 
cutis  augere,  modis  de  quibus  diximus,  nempe, 
balneo  ad  desiderium  aegri  calefacto,  Brica-* 
tiones  cum  saponCi^et  strigili,  perfieiuutur,  et 
emeticum  ex  ipecacuanha,  quod  balnei  actionem 
multum  promovet,  dum  non, valde  pronum  sit 
ad  inflammationem  suscitandam.  Haec  conti- 

nuentur,  donec  relaxatio  cutis  adsit,  vel  status 

\ 

reactionis  calorisque  appareat :  in  lectum  aegrum 
levibus,  sed  potius  calidis  stragulis  obtectum  re- 


^ ,  ponimus, 

ponimus,  donec  secundum  stadium  bene  stabi¬ 
litum  sit. 

2do,  Excitationis* — ^Vultus  rubescit;  oculi  ma¬ 
gis  vividi  fiunt ;  dolor  capitis  auctus  ;  delirium  ; 
jactatio;  lingua  foeda;  alvus  astricta,  color  odor¬ 
que  excretionum,  plerumque  mutati,  calor  auc¬ 
tus,  gradatimque  per  totum  corpus  diffunditur  ; 
pulsus  acceleratus,  amplior,  ut  symptomata  re¬ 
censenda  sunt :  aegrum  e  lecto  quam  levissime 
summ ovemus,  eumque,  in  alium  huic  proxi¬ 
mum,  et  ejusdem  altitudinis  deponimus,  et  in 
ejus  corpus  nudum,  fistulas  aquae  frigidae  affun¬ 
dimus,  per  tempus,  plus  minusve  longum,  pro 
re  nata.  Pulsus  et  calor,  illo  momento,  non  fa¬ 
cile  aestimantur,  sed  paulo  post,  si  nihil  mutati 
in  calore,  affusio  diutius  continuanda  ;  ni  ul¬ 
lum  symptoma,  ut  deliquium,  convulsio  vel  tre¬ 
mor,  vehementior,  id  vetat.  His  peractis,  in 
lectum  aegrum  reponimus :  si  horror,  ingens  op¬ 
pressio  sese  manifestant,  hunc  calefacimus,  fri¬ 
cationibus  cum  panno  laneo,  applicatione  vesicae 
aqua  calida  plenae,  in  epigastrica  regione  *,  &c. 

D  Post 


*  Vid.  Medical  Reports,  vol.  i.  p.  120. 

Post  breve  tempus,  calorem"  imminutum,  pul¬ 
sumque  tardiorem  invenimus,  cum  illa  cutis' 
conditione  jam  memorata  ?  Haec  iterantur  quo¬ 
ties  excitatio  redit,  et  saepe  post  paucas  affusiones 
morbus  extinguitur,  praesertim,  si  a  principio  ei 
occurritur*.  Doctor  Giani ni,  clarissimus  in¬ 
ter  Italienses,  multum  anteponit  immersiones, 
et  cum  magno  fructu  adhibuit,  fere  in  eodem 
modo  ac  Doctor  CuRRisf.  >  :  . 

3tio,  Collapsus. — Post  dies  quinque  vel  sep¬ 
tem  collapsus  plerumque  accidit,  ingens  virium 
depressio,  delirium  mite,  subsultus  tendinum, 


deglutitio  difficilis,  saepe  diarrhoea,  dejectiones¬ 
que  foetidae.  Non  raro  petechiae,  calor  imminu^ 
tus,ipulsus  debilior,  celeriorque,  sunt, quaedam 
hujus  status  signa*  -  ^^orr  bonp 

'  u^ilnhac  periodo,  Doctore  Currie  judice,. affusio 
frigida  omittenda;  et  calida  plus  molestiae  quam 
commodi  ^affert'^;"  lotiones  ad  calorem  moderan¬ 
dum,  si  urgeat  ^  quod  raro,  melius  I  conveniunt; 


hanc  sententiam,^plurimi.solertes  medici  tenent; 


.OidnbiiiJ 


nq  .  Li^s^  ^ginoln 


V  -  *  Armbtkono’s  Practical '  Illustrations  of 
p.  104*,  105.^  :-l  Io 


A 


ms, 

ia 


t  Delia  Natura  delle  Febbri,  5cc. 

In  illo  stadio  Doctor  Jackson  aptam  prsepara- 
tionem  instituit,  afFusionemque  vel  potius  asper¬ 
sionem,  cum  Taqua^  frigida,  tentat*.  Huic  fini 

i 

conducunt  levia  stimulantia,  ut  gestatio,  in  aere 
dibero ;  idonea  quantitas  vini,  yel  cujusdamcal- 
terius  tonici ;  ^balneum  tepiduni,  frictionesque, 
praecipue  cum  strigili :  Postea>  affusio  adhiben¬ 
da.;  saepe  ejus  actione,  calor  ascendit,  pulsus 

\ 

validior,  aliaque  signa  maliTlevantur,  obr-m 
•q-a  ■ »  ,rnie 

hj  2.  Typhus  Ejus  signa  sunt 

inflammatio  acuta,  subacutave,  cujusdam  visce¬ 
rum.  Cum  ^inflammatione  tcerehriy^ymptom^X^, 
-phrenitidis  idiopathicae  plus  minusve^-  adsuntrin 
acuta  forma  morbi;  in  hoc,  tamen  differunt; 
quod  post  primum  ingressum  oriuntur,,  dum  alia 
citius.  In  secundo  stadio  excitationis,  pulsus 
celer  vibransque^  calor  saepe  plurimum f  augetur ; 
facies  saepe  violaceo  colore  ; .^respiratio  difficilis^; 
tussisimolesta,  ut  in  pneumonia  ;  si  pars  superior 

medullae  vertebralis  cerebellumque,  inflamma- 
* 

tionis,  situs  sunt ;  proculdubio,  ex  functione  oc- 

.  _ _ _  ...tavi 

iQiitfiwyl  lo-eaotfaTtgiTiiH  >  '  >■ 

•  A  Sketch  of  Febrile  Diseases,’*  &c.  p.  211.  ‘f  i  j 

tavi  paris  impedita,  dolor  capitis  aliquando  ob¬ 
scurus,  saepe  gravis  ;  sitis  magna,  saepe  vomitus 
vicissim,  alvus  astricta,  ni  sub  finem,  urina  parca 
et  rubra,  coma,  convulsiones,  et  mors  generatim 
inter  sex  dies.  Post  mortem,  vasa  durae  matris 
turgida,  praecipue,  prope  falcem,  secretio  ^.quasi 
purist^  In  illa  febris  forma  Doctor  Armstrong 
venaesectionem  jubet,  sed  in  minori  quantitate,** 
quam  (in  idiopathica  phrenitidi.  Doctor  Jack- 
soN  sanguinem  detrahit  in  magna  quantitate ; 
in  urgent  io  r  ibus  casibus,  ad  quatuor  et  etiam  sex 
libras  arteriam  temporalem  externam  secat;  si 
pr^cipua  actio  ad  externam  membranam  diri^ 
gitur,  balneum  calidum  et  aquam  frigidissimam;- 
indesinenter^  in  capite  affusam  Hunc  mo- 

V» 

dum  agendi,  cum  magno  successu,  sequitur  Doc¬ 
tor  Horn,  Berolinensis  Professor.  Tandemiap- 
plicationem,  Doctor  Abercrombie  laudat  f,  sub 
formatrivuli  frigidae  aquae  in  superiorem  capitis 
partem  defluentis.  Suh-acuta  forma  difficile  a 

typho 

Dr  Jackson’s  Sketch,  &c.  ” 

+  Vid.  Observations  on  Chroiiic  Inflammatioiis  of  the 
Brain,  &c,  p.  61.*"  ' 

typho  simplice  primum  distinguitur ;  delirium 
magis  magisque  auctum;  pulsus  lentus  sed  com- 
pressus,  et  multas  mutationes  subiens  inter  pau¬ 
cas  horas.  Cephalalgia  plerumque  gravis,  into¬ 
lerantia  lucis ;  secretiones  alvi  et  renum  mul¬ 
tum  imminutae,  cutis  arida  ;  fatalem  exitum  in¬ 
dicant  signa  graviora,  gravioraque  oppressi  ce¬ 
rebri  ;  petechiae,  vibices,  subsultus  tendinum": 
multo  longius  durare  potest  ac  altera  species, 
saepe  per  tredecim  vel  viginti  dies.  Methodus 
curandi  non  differt  in  hac  secunda  forma":  bal-^ 
neo  calido,  et  affusione  frigida  ut  supfadictum 
utimur,  vena  prius  incisa  ;  nunc,  dum  aliqua 
mutatio  in  symptomatibus  supervenerit,  cathaf-'^ 
tica,  diaphoretica  levia,  et  post  submurias  hy- 
drargyri  cum  opio  *.  f 

Si  pulmones  inflammatione  corripiuntur,  prae-^ 
ter  alia,  dolor  in  pectore,  praecipue  ad  posterio-^ 
rem  partem,  respiratio  difficilis,  frequens,  tussis, 
calor  magna,  Scc. ;  expectoratio  saepe  cum  san¬ 
guine  mixta.  Haec  pneumoniae  signa,  ni  in  magno 
"  -  -  -  gradu, 


*  Vid.  Dr  Armstrong^s  Practical  Illustrations  6f  Ty¬ 
phus  Fever.” 


so 

gradu,  non  semper  affusionis  frigidae  usum  pr^-  ‘ 
eludunt*.  In  influenza,  species  catarrhi  iiv 
flammatorii,  in  debilibus  aegris  etiam,  affusio  fri¬ 
gida  practabatur  Doctor  Currie,  et  cum  magno 
commodo.  In  Scotia,  si  catarrhus  inflamma¬ 
torius  non  urgens,  hunc  ^  modum  curandi  non 
supersedit.  Doctor  A rmstrong  illum  ut ^ effi¬ 
cacem  in  catarrho  cum  febre,  memorat.  Doctor 
Jackson,  ut  in  aliis  venaesectione  incipit,  et  post 
balneum  calidum  et  diaphoretica  jubet.  Doc¬ 
tor  Gianini,  immersiones  non  interrumpit  f  . 
Forsan  pneumonia  praesenti,  affusiones  salinae  vel 
acidae,  calidissimae  et  in  larga  copia,  actionem 
novam  inducerent,  ut  frigidae,  et  nihil  injuriae 

pulmonibus  afferant.  " 

obonri  i  ^ 

Typhus  cu?h  Enteritide, — Balneum  tepidum 
usitatum  fuit  in  ambobus  inflammationis  gene¬ 
ribus  forsan  continua  frigoris  applicatio  enteri- 
tidem  subduceret,  sedativo  effectu  et  bono  auxi¬ 
lio  esset,  cum  aliis  potentioribus  remediis.  - 

Typhus 


*  Vid.  Medical  Reports,  vol.  ii.  p.  7fl.  "  ^ 

t  Vid.  Del.  Febbri,  &c.  p.  130.  ^ 

Typhus  cum  Dysenteria, — Haec  forma  typhi 
inflammatoriae,  valde  communis  in  calidis  re¬ 
gionibus,  haud  raro  sese  ostendit  in  Europa, 
praecipue  inter  milites.  Doctor  Jackson  duas 
formas  morbi.  Simplicem,  describit,  Complica- 
tamque,  in  qua  tres  intestinorum  tunicae  simul 
aggrediuntur,  calor  major,  pulsus  frequens,  par¬ 
vus  et  durus,  lingua  arida,  faeces  copiosae  et 
.valde  sanguinolentae :  symptomata  graviora  gra- 
vioraque,  calor  circa  praecordia,  imminutus  ad 
extremitates,  abdomen  tumefactum  ;  mors  intra 
septem  dies  plerumque  occurrens.  In  ambobus 
morbi  speciebus,  Doctor  Currie  frustra  tepi¬ 
dam  affusionem  exhibuit  f .  Dr  Jackson,  cum 
aliis  mediis  jam  memoratis,  conjunctum,  bal¬ 
neum  frigidum  utile  vidit ;  hoc  praescribit  modo 
idoneo  ad  effectus  sedativos  inducendos. 

Typhus  cum  Hepatitide, — Saepe  signa  hepati- 
tidis  sese  manifestant ;  propriis  symptomatibus, 
affectio  cognoscitur*  Quoad  aquae  usum  exter¬ 
num  ; 


^  Vid.  A  Skqtch  of  Febrile  Diseases,”  p,  432. 
t  Vid.  Medical  Reports."  -.j.  .  ..  -  i  ^  i 

num;  attendendum  est  statui  cutis  in  illo  morbo, 
et  calida  applicatio  in  plerisque 'casibus  frigi¬ 
dam  sequi  debet,  ita  ut  diaphoresis  certe  adsit ; 
aqua  cum  acido  nitro-muriatico  commixta  uten¬ 
dum  est ;  sic  obtinemus  duplicem  scopum,  utros¬ 
que  morbos  simul  debellando.  Vix  necessarium 
est  iterum  dicere  de  ven^sectione  et  submuriate 
hjdrargyri ;  haec  praeparatio  bene  nota  fere  ut 
specificum  :  si  gravis  vomitus,  frictiones  antepo¬ 
nendae;  si  cutis  torpescat  unctiones  cum  unguen¬ 
to  oxydi  rubri,  experiri  possimus.  Perseveran**- 
dum  ‘in  illis  donec  mitigentur  symptomata. 

I  ■  *  .-  1  i  l  ■  ^  >  f  ^  ■  J..  t  ^  ^  *  .  ■  ■  ■  "  t  f  3 

3.  Typhus  Congestwa — a  simplici  distin¬ 
guitur,  statu  oppressionis  multo  graviori  et  ad  * 
collapsum  transeiinte,  fere  nulla  ^^excitatione  in¬ 
terposita  ;  hoc  symptoma  diagnosin  praebet,  in¬ 
ter  hanc  inflammatoriam  que  ;  praeterea^  modus  ^ 
quo  circuitus  aflicitur,  etiam  diversus,  accumu¬ 
latio,  potius  quam  inflammatio,  in  organo  male 
affecto :  ^pulsus  tardior  quasi  impeditus,  calor 
non  multum  supra,  saepius  infra  naturalem;  si  • 
in  capite  congestio  sita  sit,  pleraque  symptoma¬ 
tum  ad  secundum  apoplexiae  stadium,  pertinen¬ 
tium 

tium.  Si  eventus  infaustus,  sectio  encephali 
fere  eadem  ostendit,  ac  ille  morbus.  Ali¬ 
quando  et  si  remedia  citius  admota,  hse  spe¬ 
cies  in  una  vel  altera  praecedentium  desir 
iliti  Si  congestio  potius  in  alio  organo  quam  in  , 
capite  obtineat,  magis  sperandum,  et  formam 
mitiorem  induit  typhus ;  sed  alia  viscera,  sive  in 
thorace  seu  in  abdomine,  nunquam  gravius  con¬ 
gestione  laborant^  quin  aliquid  ^  simile  caput  oc¬ 
cupet  ;  actio  partis  imminutas,  aliquando  fere 
abolita,  sensus  turgiditatis  situm  indicat,  san-  } 
guis  detractus  difficile  fluens^  et  crustam  coriai  ^ 
ceam  albam  non  ostendens,  bonum  signum  con¬ 
gestionis  praewsentis  est ;  dum- alia  simul.  Dis- 
tindtio  inter  veram  debilitatem  vel  collapsum  ter-  ^ 
tii  stadii,  et  illam  ex  congestione  ortam,  ex  hisr,vj 
toria  morbi,  aspectu  aegri,  statu^  pulsus,  satis 

aperta.  i  j." 

Torporem  cutis  tollimus,  balneo,  calido,  frica-^  ^ 
tionib  usque  ^ope  ^  strigilis,  N  ecessarium^ .  etiam 
systema  venosum^  exonera  re  aper  ituq  in  balneo.,^ 
calido  vena  jugularis,  externa  vel  arteria  tempo-  - 
.  ,  E  .  ralis 

’  -  'i . .  -  ■  .  ■  .  A..J 

^ -/Tirctq  ,  u  ir':*;*»- 

ralis,  vel  ambae  *,  donec  circuitus  liberior ;  deinde 
aspersione  frigida  stimulatur  systema  ad  novam 
actionem. 

Febres  Remittentes, — Quae  de  typho,  febri¬ 
busque  intermittentibus,  memoravimus,  satis  in¬ 
dicant  usum  affusionis  balneive,  in  remittenti¬ 
bus  febribus.  Ad  idem  genus  cum  intermittenti¬ 
bus  pertinere  videntur;  exiisdem  causis  oriuntur, 
et  eundem  typum  quoad  remissiones  induunt. 
Balneum  calidum  et  affusio  frigida  secundum 
easdem  regulas  ac  in  typho  usurpantur;  et  saepe 
typum  mutant  ex  remissione  in  verum  intermis¬ 
sionem.  Hoc  remedium  certe  nequaquam  eodem 
praestat  effectu,  in  periculosis  casibus  remitten¬ 
tium  calidarum  regionum ;  sed  aliis  et  poten- 
tioribus  remediis,  validum  auxilium  praebent. 
Doctor  Bancroft  usum  affusionis  frigidae  et 

lotionum 


*  Doctor  Armstrong  ( Illustrations  of  Typhus  Fever,  S^c, 
p.  145.)  detractionem  «anguinis  a  jugulari  adversatur,  nidJa 
anastomosi  inter  venas  hasce  formantes  illasque  ex  interno 
capite ;  oblitus  est  notam  anastomosin  inter  jugulares^externas 
internasque,  trans  parotidaeam  glandem ;  ut  etiam  venas  sphe- 
no-palatinosge,  &c.  ' 

lotionum  commendat  in  febre  flava,  calore  in 
primo  stadio  furente,  et  etiam  ut  hac  febre  de¬ 
tenti  objicerentur  evaporationi  e  madidis  pan¬ 
nis,  superficiei  applicatis,  Doctor  Chisholm^^ 
sibi  commodissimum  visum  narrat  aegrum,  in 
dolio  aqua  calida  pleno  ponere,  et  frigidam 
aquam  in  caput  humerosque  affundere.  Doc- 
tpr  Wright  fere  eadern  dicit  de  eadem  febre  f. 
Doctor  Johnson  ut  bonum  adjutorium  laudat  J, 
et  fere  in  iisdem  verbis  cum  Doctore  Ban- 

CROpT. 

I  III.  De  Balnei  et  Lotionum  Usu  in  Hepati¬ 
tide. — Distinguitur  una  species  Acuta,  altera 
Chronica.  Hic  morbus  yalde  frpqiiens  in  fere 
omnibus  regionibus,  sub  fo|*ma  chronica,  cum 
levi  inflammatione  alternans.  Modus  quo  super¬ 
ficies  corporis  afficitur,  multum  valet  ad  actio¬ 
nem 


*  Vid.  Essay  on  the  Malignant  Pestilential  Fever,”  &c. 
VqI.  i.  p.  384. 

t  Vid.  Second  Part  of  the  Medical  Annais,  London,” 

j).  786. 

I  "  On  the  Influence  of  Tropical  Climates,”  &c.  p.  34. 

nem  hepatis  turbandam ;  secretio  bilis,  pariter 
cum  excretione  per  cutem;  augetur ;  hinc  ab¬ 
normis  hepatis  actio,  in  tropicis  climatibus ; 
gravesque  mutationes  inde  ortae,  hinc  etiam  va¬ 
ria  hepatis  vitia.  Doctor  Scot  primus  acida  in 
hoc  morbo  et  extrinsecus  et  intus  adhibuit  ut 
vidimus.  Quoad  proportiones  misturae,  Doctor 
Johnson  balneum  hujusce  modi,  ex  acidi  ni- 
trici,  muriatici,  utriusque  5  iv. ;  aquae,  5  viij.  ; 
conjicere  solet :  primo  aqua  cum  acido  nitrico 
miscenda  est,  dein  acidum  muriaticum  adden¬ 
dum ;  g  i.  hujus  misturae  satis  acidas  reddit 
Ib.  viij. ;  aquae  calidae  xvi.  Ib.  satis  sunt  pro 
immersione  pedum,  crurumque;  calor  ad  xcvi* 
toptimus ;  tempus  immersionis  horae  dimidium, 
^  i  semel  vel  bis  omni  die,  vel  altera  quavis  die  j 
quarta  pars  balnei  removetur,  et  eadem  quanti¬ 
tas  aquce  fervidae  additur,  cum  necessaria  pro- 
!  portione  acidi,  ita  ut  nihil  mutationis  subeat 
mixtura  calefaciendo.  )  -  , 

Effectus  balnei,  ex  salivae  fluxu,  cutis  statu, 
et  pulsu  docemur,  et  ex  hepatitidis  sympto¬ 
matibus 


'  *  Vid.  Medico-Chirurg.  Transactions.” 

rnatibus  paulatim  remotis  ;  sed  beneficium  inde 
oriturum,  saepe  non  nisi  post  aliquod  tempqs 
conspicitur.  In  debilibus  aegris,  lotiones  ali- 
^quando  exhibentur,  sed  non  ita  efficaces  sunt. 
jCathartica  non  omittenda  ad  bilem  removen¬ 
dam,  cujus  evacuatio  magna  in  tubum  intesth. 
,nalem  insequitur.  •  f 

i  ' 

§  IV.  In  Scarlatina. — Tres  varietates  hujus 
morbi  distinguuntur,  nempe.  Simplex,  Anginosa, 
Malignaque.  Simplex  videtur  morbus  excita¬ 
tionis,  modo  agendi  non  dissimilis  typho  sim¬ 
plici  :  sic  oppressionis  status  pro  duobus  vel  tri¬ 
bus  diebus  observatur ;  pulsus  debilis ;  facies 
pallida ;  dolor  capitis.  Stadium  reactionis  nunc 
incipit,  calor  magnus  sese  ostendit,  pulsus  vali- 
,.dior,  celeriorque ;  aliquando  in  magno  gradu  ; 
deglutitio  difficilis  ;  vox  rauca ;  calor  ardens  ; 
cutis  arida,  et  eruptio.  In  primo  stadio,  bal¬ 
neum  calidum  adhibendum :  in  secundo,  affusio 
frigida,  plurimum  valet  ad  symptomata  miti¬ 
ganda,  et  imprimis,  ne  morbus  in  aliam  speciem, 
anginosam  nempe,  mutetur.  Affusionum  usus, 
ct  deinde  catharticorum,  optime  preveniurit  se¬ 
cundum 

eundum  aliquos  illam  anasarcam  in  fine  ali^ 
quando  ortam,  post  expositionem  aeri  libero. 

Species  secunda^  cum  inflammatoria,  typho 
forsan  comparanda;  duo  prima  stadia 'njplius 
insignuntur  ;  et  ulceratio  faucium  vaMc-i^aao- 
lesta ;  calor  magis  quam  in  morbis  septentrio¬ 
nalis  Europae,  observata.  Doctor  Currie  exem¬ 
plum  memorat,  in  quo  aegri  temperies  ad  cxii® 
ascendit  in  secundo  ^tadio. 

De  remediis  in  primo  stadio,  jam  diximus, 
Jnter  illa  in  secundo  adhibenda,  aqua3  salin'^^ 
larga  affusio,  vel  ut  Doctor  Gianini  jubet,  im¬ 
mersio  in  balneum  frigidum,  remissionem  onir 
nium  symptomatum  inducit.  Nihilominus  ut 
calor,  citius  quam  in  aliis  febribus,  recurrit ; 
saepe  iterandum  est  remedium,  et  quotiescunque 
appareat ;  languor  et  debilitas,  haud  raro  se¬ 
quuntur,  sed,  febre  extincta,  die  tertio  aeger  con¬ 
valescit.  Si  scarlatina  anginosa,  typho  inflarn- 
matoriae  comparari  potest  *  ;  maligna  cum  con¬ 
gestiva  specie  magnam  similitudinem  habet,  ut 
V  observat 


*  Vid.  "  Medical  Reports/*  vol.  ii.  ch.  6. 

observat  Doctor  Armstrong*.  Ab  hoc  auctore 
distinguitur  irregularis  congestiva,  in  qua  teactio 
partim ;  vera,  in  qua  nulla  sese  ostendit.  Prima 
ab  anginosa  differt,  ut  etiam  a  vera  congestiva  spe¬ 
cie,  signis  ambarum vicissim  apparentibus;  saepius 
in  unam  vel  alteram  desinit,  et  exitus  ut  faustus 
considerari  potest.  Vera  tongestiva  vel  regularis^ 
signa  bene' cognita  scarlatinae  malignae  offert; 
fere  sunt  illa  typhi  congestivae ;  cum  gutturis 
affectione  conjuncta,  ni  morbus  suum  cursum, 
rapide  decurrat ;  in  quo  casu,  congestiones  post 
mortem  in  cerebro,  hepate,  pulmonibus,  reperi- 
untur.  Doctor  Currie  nihil  commodi  ex  affu¬ 
sione  vidit  in  scarlatina  maligna.  Doctor  ApvM- 
STRONG,  ex  experientia  sua,  et  collatis  sympto¬ 
matibus,  eadem  ac  in  typho  congestiva,  remedia 
laudat.  Sed  venaesectiones  non  in  eodem  nu¬ 
mero  iterandae.  Nobis  apparet,  methodus  Doc- 
toris  Jackson,  quoad  febres  cum  congestione, 
audacior  esset,  meliorque ;  de  illa  diximus. 

In 


*  Vid.  Practical  Illustrations  of  the  Scurlet  Fever,”  &c. 
p.  54. 


40  DE  BALNEI  ET  AFFUSIONIS  USU 


In  Riiheola, — Signa  quas  docent,  pulmones  la¬ 
borare  in  rubeola,  multum  deterrent  medicos  ab 
affusione  frigida  in  illo  morbo,  ne  augetur  pneu¬ 
monia.  Haud  ita  Doctor  Currie,  qui  de  duobus 
casibus  dicit,  in  quibus,  morbum  multum  mitiga¬ 
vit  Forsan  immersio  in  balneum  calidum  sequi 
deberet  affusionem,  sic  diaphoresin,  relaxationem¬ 
que  cutLs  certiorem  faceremus ;  sic  pulmonum  in¬ 
flammationi  obstaremus,  malum  primarium  subi¬ 
gendo.  Affusio  acidificata,  et  calidissima  forsan, 
promptius  eundem  scopum  attinerent,  ut  jam 
diximus^ 

In  Variola. — Febris  eruptiva  dicta,  in  adultis 
generatim  vebementissima.  Eruptio  eo  copiosior, 
quo  febris  gravior  fuerit. '  Quo  mitius  procede¬ 
ret  morbus,  Medici  diu  tunc  temporis,  balneo  ca¬ 
lido  usi  sunt,  jam  ab  anno  mdccxxx,  apud  Gal- 
los.  Doctor  Margard  f ,  in  hoc  stadio  balneum 
calidum  suadet,  variaque  exempla  adducit  suam 
opinionem  vindicandi  gratia.  i  i 

In 


*  Vid.  Medical  Reports,”  vol.  ii.  p.  120. 
t  Vid.  "  De  la  Nature  des  Bains,”  &c.  p.  114, 

in  variola  simplice  vel  discreta,  iis  feliciter 
usus  est  Doctor  Currie  :  fere  in  omnibus  casi¬ 
bus,  ad  febrem  eruptivam  mitigandam,  et  erup-^ 
tionem  eadem  ratione.  In  variola  confluenti 
nihil  profuit  affusio  frigida,  cum  eodem  auctore; 
sed  haec  species  ut  exemplum  cbngestivcC  typhi 
habenda,  verisimile  est  si  methodus  jam  sub  hoc 
capite  exposita  sequuta  fuerit,  faustiorem  exitum 
fuisse. 

In  Neuralgia  — Ex  tino  exemplo  frigidarum 
applicationum  utilitatem  didici.  Juvenis  bona 

G  valetudine. 


*  Vid.  “  MeJical  Beports,”  vol.  i.  p.  52. 

t  Neuralgia  est  ille  nervorum  dolor,  non  signis  inflam¬ 
mationis  bene  notatis  comitatus :  E  situ  varia  nomina  accepit, 
(vid.  PiNEL,  Nosol.  Pkilos.  vol.  iii.  p.  l66.)  Dum  nervos 
quinti  paris,  vel  portionem  duram  septimi  afficit>  sub  nomine 
Tic  douloureux  noscitur.  De  sede  mali  adhuc  contenditur 
ut  etiam  de  natura.  Ex  successu  quocum  sectio>  vel  extir- 
patio  partis  dolentis  facta  fuit,  localem  affectionem  hanc  cre¬ 
dunt  plerique  auctores.  Sectio  cadaveris  in  quibusdam  casi¬ 
bus  huic  opinioni  fulcrum  dat.  Verisimiliter  ex  laesione  or¬ 
ganica  nervi  vel  nervorum  morbus  pendet,  et  paroxysmi  ex- 

cicAitur  . 


> 

valetudine,  pro  quibusdam  mensibus  neuralgia 
in  sinistra  faciei  parte  vexabatur.  Dolor  ex  si- 
nistro  stylo-mastoideo  foramine,  et  secundum 
ramos  temporo-facialem,  cervico-facialem  eo¬ 
rum  que  divisiones,  extendebat,  dum  sese  mani¬ 
festaret  paroxysmus  ;  rubor,  levis  tumefactio, 
quseiam  pulsatio  aderant,  sensus  acutus  inter 
paroxysmos.  Opium  in  larga  dosi,  aliquid  com¬ 
modi  dabat,  sed  non  in  eadem  ratione  ac  in  aliis 
morbis  ;  et  pro  brevi  tempore.  Epispastica  uti¬ 
lia  in  eo  quod,  eorum  usum  sequeretur  numeror 
sa  eruptio  furunculorum,  -^ger  teiitavit  venae- 
sectiones  topicas,  et  deinde  frigoris  applicatio¬ 
nem,  ut  sedativum.  Quamprimum  dolorem  per¬ 
cepit,  hirudines  octo  applicavit,  postquam  pan¬ 
no  in  aqua  frigida  madido  partem  dolentem  vi- 
ciiiasque  circumdedit ;  aquam  frigidam  in  pan¬ 
num  effundebat,  quotiescumque  sensus  frigoris 

desieret ; 


citantur,  circuitp  sanguinis  aucto  in  capillaribus  vasis.  Dum 
causa  removeri  nequit,  seu  ob  aegri  provectam  aetatem,  seu 
locum  quem  centrum  doloris  tenet ;  remedia  de  quibus  hic 
agitur,  levamentum  utile  praebent,  certius  tutiusque  hoc  a 
narcqUcis. 

desierit ,  hoc  modo  superficies  dolens  nullo  motu 
irritabatur. 

Sic  perstando,  per  horas  plu res, 'aliquando  sex, 
dolor  magis  magisque  minutus ;  tandem  profec¬ 
to  remotus  fuit.  Illa  ratione  medendi  ad  plu- 
res  vices  iterata,  leviores,  rarioresque  observati 
sunt  paroxysmi ;  ex  duabus  mensibus  non  appa¬ 
ruerunt.  Pars  affecta,  dum  tacta,  non  amplius 
ut  antea  dolet. 

Quae  jam  diximus  de  balnei  et  affusionis  usu 
in  febrilibus  morbis  facile  ad  alios,  in  generi 
transferri  queant. 


FINIS. 

